نزھۃ الخواطر جلد ہشتم میں مصنف کتاب مولانا حکیم سید عبد الحی صاحب نے شمس العلماء قاضی عبید اللہ مدراسی کے حالات میں لکھا ہے کہ ان کو بھی حضرت پیر ابو احمد صاحب سے سلاسل اربعہ میں بیعت واجازت حاصل تھی ، قاضی صاحب مرحوم قاضی بدر الدولہ کے نامور فرزند ، متبحر عالم اور جنوبی ہند کے نامور مفتی تھے ، جن کے فتاوی پر بڑا اعتماد تھا ، آخر عمر میں نابینا ہوگئے تھے ، تقریبا بائیس کتابوں کے مصنف ہیں ، جن میں مجموعہ فتاوی بھی شامل ہے ، مذہبا شافعی تھے ، اور اسی مذہب میں فتویٰ دیتے تھے ، 15 ربیع الاول 1346 ھ( 16ستمبر 1927 ء ) میں انتقال ہوا
Entity: عبد — Type: /person/author, /person